Document ID: 32003R1437

Kommissionens forordning (EF) nr. 1437/2003
af 12. august 2003
om ændring af bilag I, II, III B og VI til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel(1), senest ændret ved forordning (EF) nr. 1309/2002(2), særlig artikel 28, og
ud fra følgende betragtninger:
(1) Som følge af ændringer gennemført ved Kommissionens forordning (EF) nr. 1832/2002 af 1. august 2002 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif(3) er det nødvendigt også at ændre bilag I til forordning (EF) nr. 517/97. For klarhedens skyld bør hele bilaget ændres.
(2) Det nye konstitutionelle charter for statsunionen Serbien og Montenegro, som omdøber den tidligere "Forbundsrepublikken Jugoslavien" til "Serbien og Montenegro" trådte i kraft med virkning fra den 4. februar 2003, og det er derfor hensigtsmæssigt at erstatte den tidligere republiks navn i bilag II, III B og VI til forordning (EF) nr. 517/94.
(3) Forordning (EF) nr. 517/94 bør derfor ændres i overensstemmelse hermed.
(4) Foranstaltningerne i denne forordning er i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
I forordning (EF) nr. 517/94 foretages følgende ændringer:
1) Bilag I erstattes af teksten i bilaget til nærværende forordning.
2) Udtrykket "Forbundsrepublikken Jugoslavien" ændres til "Serbien og Montenegro" i bilag II, III B og VI.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Artikel 1, nr. 1), anvendes fra den 1. januar 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. august 2003.

Labels: 1
3
18
5